CELEX: 32016R1054
Language: fi
Date: 2016-06-29 00:00:00
Title: Komission täytäntöönpanoasetus (EU) 2016/1054, annettu 29 päivänä kesäkuuta 2016, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevan lopullisen polkumyyntitullin käyttöönotosta annetun neuvoston täytäntöönpanoasetuksen (EU) N:o 1238/2013 muuttamisesta ja Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevan lopullisen tasoitustullin käyttöönotosta annetun neuvoston täytäntöönpanoasetuksen (EU) N:o 1239/2013 muuttamisesta

30.6.2016   
            
            
               FI
            
            
               Euroopan unionin virallinen lehti
            
            
               L 173/44
            
         KOMISSION TÄYTÄNTÖÖNPANOASETUS (EU) 2016/1054,
   annettu 29 päivänä kesäkuuta 2016,
   Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevan lopullisen polkumyyntitullin käyttöönotosta annetun neuvoston täytäntöönpanoasetuksen (EU) N:o 1238/2013 muuttamisesta ja Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevan lopullisen tasoitustullin käyttöönotosta annetun neuvoston täytäntöönpanoasetuksen (EU) N:o 1239/2013 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1) ja erityisesti sen 9 artiklan 4 kohdan ja 14 artiklan 1 kohdan,
   ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11 päivänä kesäkuuta 2009 annetun neuvoston asetuksen (EY) N:o 597/2009 (2) ja erityisesti sen 15 artiklan 1 kohdan ja 24 artiklan 1 kohdan,
   sekä katsoo seuraavaa:
   
               (1)
            
            
               Neuvosto otti neuvoston täytäntöönpanoasetuksella (EU) N:o 1238/2013 (3) käyttöön lopullisen polkumyyntitullin Kiinan kansantasavallasta, jäljempänä ’Kiina’, peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa.
            
         
               (2)
            
            
               Lisäksi neuvosto otti neuvoston täytäntöönpanoasetuksella (EU) N:o 1239/2013 (4) käyttöön lopullisen tasoitustullin Kiinasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa unioniin.
            
         
               (3)
            
            
               Shanghai Chaori International Trading Co. Ltd, jäljempänä ’asianomainen yritys’, jolle on annettu Taric-lisäkoodi B872 ja johon sovelletaan 41,3 prosentin suuruista yksilöllistä polkumyyntitullia ja 6,4 prosentin suuruista yksilöllistä tasoitustullia, ilmoitti komissiolle nimensä muuttuneen muotoon GCL System Integration Technology Co., Ltd.
            
         
               (4)
            
            
               Vuonna 2014 asianomainen yritys asetettiin konkurssiin. Helmikuussa 2015 asianomaisen yrityksen osti Jiangsu GCL Energy Co., Ltd, joka on osa yritysryhmää, johon sovelletaan Taric-lisäkoodia B850.
            
         
               (5)
            
            
               Asianomainen yritys katsoi, ettei sen nimenmuutos vaikuta sen oikeuteen hyötyä edelleen siihen sovelletuista yksilöllisestä polkumyyntitullista ja yksilöllisestä tasoitustullista.
            
         
               (6)
            
            
               Hankinnasta seurasi kuitenkin sen lisäksi, että asianomainen yritys muutti nimensä muotoon GCL System Integration Technology Co., Ltd., myös se, että yrityksestä tuli osa yritysryhmää, johon sovelletaan Taric-lisäkoodia B850 (5).
            
         
               (7)
            
            
               Niin asianomaiseen yritykseen kuin johdanto-osan 4 kappaleessa mainittuun yritysryhmään sovelletaan 41,3 prosentin suuruista yksilöllistä polkumyyntitullia ja 6,4 prosentin suuruista yksilöllistä tasoitustullia. Sen vuoksi komissio katsoi, ettei nimenmuutos vaikuta millään tavoin täytäntöönpanoasetusten (EU) N:o 1238/2013 ja N:o 1239/2013 päätelmiin.
            
         
               (8)
            
            
               Komissio ilmoitti kaikille asianomaisille osapuolille niistä olennaisista tosiasioista ja huomioista, joiden perusteella se aikoi muuttaa täytäntöönpanoasetuksia (EU) N:o 1238/2013 ja N:o 1239/2013. Osapuolille annettiin määräaika, johon mennessä niillä oli mahdollisuus esittää huomautuksensa ilmoitetuista päätelmistä. Yksikään osapuoli ei esittänyt huomautuksia.
            
         
               (9)
            
            
               Tässä asetuksessa säädetyt toimenpiteet ovat asetuksen (EY) N:o 1225/2009 15 artiklan 1 kohdalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetuksen (EU) N:o 1238/2013 liite I ja neuvoston täytäntöönpanoasetuksen (EU) N:o 1239/2013 liite I tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä kesäkuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 343, 22.12.2009, s. 51.
   
      (2)  EUVL L 188, 18.7.2009, s. 93.
   
      (3)  EUVL L 325, 5.12.2013, s. 1.
   
      (4)  EUVL L 325, 5.12.2013, s. 66.
   
      (5)  Kyseessä ovat Konca Solar Cell Co. Ltd., Suzhou GCL Photovoltaic Technology Co. Ltd, Jiangsu GCL Silicon Material Technology Development Co. Ltd, Jiangsu Zhongneng Polysilicon Technology Development Co. Ltd, GCL-Poly (Suzhou) Energy Limited, GCL-Poly Solar Power System Integration (Taicang) Co. Ltd, GCL SOLAR POWER (SUZHOU) LIMITED, GCL Solar System (Suzhou) Limited.
   
      LIITE
      Muutetaan täytäntöönpanoasetuksen (EU) N:o 1238/2013 liite I ja täytäntöönpanoasetuksen (EU) N:o 1239/2013 liite I seuraavasti:
      
                  1)
               
               
                  Korvataan Taric-lisäkoodia B850 koskeva kohta seuraavasti:
                  
                              ”GCL SOLAR POWER (SUZHOU) LIMITED
                              GCL-Poly Solar Power System Integration (Taicang) Co. Ltd
                              GCL Solar System (Suzhou) Limited
                              GCL-Poly (Suzhou) Energy Limited
                              Jiangsu GCL Silicon Material Technology Development Co. Ltd
                              Jiangsu Zhongneng Polysilicon Technology Development Co. Ltd
                              Konca Solar Cell Co. Ltd
                              Suzhou GCL Photovoltaic Technology Co. Ltd
                              GCL System Integration Technology Co., Ltd.
                           
                           
                              B850 ”
                           
                        
            
                  2)
               
               
                  Korvataan Taric-lisäkoodia B872 koskeva kohta seuraavasti:
                  
                              ”Shanghai Chaori Solar Energy Science & Technology Co. Ltd
                           
                           
                              B872 ”